open-index/open-wikipedia-markdown huggingface dataset:
Լին շրջան (այլ կիրառումներ)

**Լին շրջան**, կարող է վերաբերել՝
* Լին շրջան - ԱՄՆ Այովա նահանգի 99 վարչական միավորներից մեկը
* Լին շրջան - ԱՄՆ Կանզաս նահանգի 105 վարչական միավորներից մեկը
* Լին շրջան - ԱՄՆ Միսսուրի նահանգի 114 վարչական միավորներից մեկը
* Լին շրջան - ԱՄՆ Տեխաս նահանգի 254 վարչական միավորներից մեկը
Լինդաու (այլ կիրառումներ)

**Լինդաու**, կարող է վերաբերել՝
* Լինդաու - քաղաք, տարածաշրջան Գերմանիայում, տեղակայված է Բավարիայում
* Լինդաու - շրջան Գերմանիայում
Լինդի (այլ կիրառումներ)

**Լինդի**, կարող է վերաբերել՝
* Լինդի - գյուղ Էստոնիայի Պյարնումաա նահանգի Աուդռու շրջանում
* Լինդի - գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում
Լինտե (այլ կիրառումներ)

**Լինտե**, կարող է վերաբերել՝
* Լինտե - գյուղ Էստոնիայի Պիլվամաա նահանգի Ռեպինա շրջանում
* Լինտե - կոմունա Գերմանիայի Բրանդենբուրգ հողատարածքում
Լիպի (այլ կիրառումներ)

**Լիպի**, կարող է վերաբերել՝
* Լիպի - գյուղ Էստոնիայի Սաարեմաա նահանգի Լեիսի շրջանում
* Լիպի - գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում
Լիպցի (այլ կիրառումներ)

**Լիպցի**, կարող է վերաբերել՝
* Լիպցի - գյուղ Ռուսաստանի, Սմոլենսկի մարզի Գագարինսկի շրջանի կազմում
* Լիպցի - գյուղ Ուկրաինայի Խարկովի մարզի Խարկովի շրջանում
Լիսիչկին (այլ կիրառումներ)

**Լիսիչկին**, կարող է վերաբերել՝
* Լիսիչկին - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
* Լիսիչկին - գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում
Լինքոլն (այլ կիրառումներ)

**Լինքոլն**, կարող է վերաբերել՝

**Անձնանուններ**
* Աբրահամ Լինքոլն — ԱՄՆ-ի 16-րդ նախագահը։
* Լինքոլն - քաղաք Անգլիայի արևելքում, Արևելյան Միդլենդ շրջանի Լինքոլնշիփ կոմսության վարչական կենտրոնը
* Լինքոլն - քաղաք ԱՄՆ-ի հյուսիսային մասի կենտրոնական հատվածում, Նեբրասկա նահանգում
Լիվադիա (այլ կիրառումներ)

**Լիվադիա**, կարող է վերաբերել՝
* Լիվադիա - համայնք Կիպրոսի Հանրապետության Լարնակայի շրջանում
* Լիվադիա - քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում, ավանային խորհրդի կենտրոն
Լիվինգստոն շրջան (այլ կիրառումներ)

**Լիվինգստոն շրջան**, կարող է վերաբերել՝
* Լիվինգստոն շրջան - ԱՄՆ Իլինոյս նահանգի 102 վարչական միավորներից մեկը
* Լիվինգստոն շրջան - ԱՄՆ Լուիզիանա նահանգի 64 վարչական միավորներից մեկը
* Լիվինգստոն շրջան - ԱՄՆ Կենտուկի նահանգի 105 վարչական միավորներից մեկը
* Լիվինգստոն շրջան - ԱՄՆ Միչիգան նահանգի 83 վարչական միավորներից մեկը
* Լիվինգստոն շրջան - ԱՄՆ Միսսուրի նահանգի 114 վարչական միավորներից մեկը
* Լիվինգստոն շրջան - ԱՄՆ Նյու Յորք նահանգի 62 վարչական միավորներից մեկը
Լիստվենիչնի (այլ կիրառումներ)

**Լիստվենիչնի**, կարող է վերաբերել՝
* Լիստվենիչնի - գետ Ռուսաստանում, Լիստվենիչնայա Վալսայի վտակը
* Լիստվենիչնի - գետ Ռուսաստանում, Ցիլմայի վտակը
* Լիստվենիչնի - գետ Ռուսաստանում
Դանիել Բրիկլին

**Դանիել Բրիկլին** (, ), հայտնի ծրագրավորող, Ռոբերտ Ֆրենկստոնի գործընկերը VisiCalc-ի ստեղծման գործում։ Software Arts ընկերության հիմնադիր։ Հայտնի է ինչպես «աղյուսակային պրոցեսորների հայր»

## Կենսագրություն
### Երիտասարդություն
Ծնվել է Ֆիլադելֆիայում, Փենսիլվանիա, որտեղ էլ ավարտել է Akiba Hebrew Academy հրեական միջնակարգ դպրոցը և սկսել է հետաքրքրվել էլեկտրատեխնիկայով և համակարգիչներով։ 1973 թվականին Մասաչուսեթս տեխնոլոգիական ինստիտուտում ուսումնառությունն ավարտել է բակալավրի աստիճանով։

### Կարիերա
Այդ նույն թվականին իր ընկեր Ռոբերտ Ֆրենկստոնի հետ հիմնադրել է Software Arts ընկերությունը։ Եվ սկսել են աշխատանքը VisiCalc-ի վրա՝ այդ ժամանակ անհատական համակարգիչների համար առաջին աղյուսակային պրոցեսորը։ Դրա համար 1981 թվականին ստացավ Գրեյս Մյուռեյի անվան մրցանակ։ 1994 թվականին իր վաստակի համար ստացել է մրցանակ Հաշվողական տեխնիկայի ընկերությունից։
1995 թվականին հիմնադրել է Trellix ընկերությունը, ինչպես նաև նկարահանվել է «*Triumph of the Nerds*» վավերագրական կինոնկարում, իսկ 2005 թվականին՝  «'Aardvark’d: 12 Weeks with Geeks*» ֆիլմում։ 
[[2000 թվական]]ի [[օգոստոսի 11]]-ին   ներմուծել է  «*friend-to-friend''» եզրույթը։

2009 թվականին  մշակել է WikiCalc-ը։

## Տես նաև
* Ռոբերտ Ֆրենկստոն
* Software Arts

## Ծանոթագրություններ

## Արտաքին հղումներ
*Պաշտոնական կայք
*Dan Bricklin
*Friend-to-friend

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ճարտարագետներ
Կատեգորիա:Հարվարդի համալսարանի շրջանավարտներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Տեղեկատվական տեխնոլոգիաների անձինք
Հացթուխ

**Հացթուխ**, բանվոր հացաթխման արտադրության մեջ, հացի և հացաբուլկեղենի թխման վարպետ։

## Մասնագիտական գործառույթներ
Հացթուխի մասնագիտական գործառույթներն են՝
* Հացի և հացաբուլկեղենի թխումը
* Խմորի հունցումը և դրա՝ թխելուն պատրաստ լինելը որոշելը
* Թխվելու գործընթացը վերահսկելը:Վառարանի կարգավորումներ տալը:.
* Արտադրանքի պատրաստի լինելը որոշելը։

## Անվտանգության կանոններ
Հացթուխի վրա կարող են ազդել վտանգավոր և վնասակար արտադրական գործոններ (իրար խառնվելիք հումք, փաթեթավորում, պատրաստի արտադարանք, սարքավորումներ մակերևույթների բարձր ջերմաստիճան, պատրաստի արտադարանք, աշխատանքային գոտու օդի բարձր ջերմաստիճան, ինֆրակարմիր ճառագայթման բարձր մակարդակ, օդի խոնավության ցածր մակարդակ, սուր եզրեր, ծլեպներ և սարքավորումներ անհարթ մակերևույթ, ապրանքների գույքագրում, օդի մեջ վնասակար նյութեր, ֆիզիկական ծանրաբեռնվածություն)։

## Մասնագիտական հիվանդություններ
Ալերգիա, Շաղկապենաբորբ և քթաբորբ՝ պայմանավորված համեմունքների, ալյուրի, բորբոսասնկերի հետ մշտական աշխատանքով, կատարակտա՝կապված ինֆրակարմիր ճառագայթների հետ մշտական շփման հետ, բրոնխիալ ասթմա, «հացաբուսային բորբոքում» (վարակված վանիլի և կոկոսի փոշու հետ շփման արդյունքում), միկրոալիքային ճառագայթում անսարք միկրոալիքային վառարաններից, վարիկոզ։


Պատկեր:Bakermiddleages.jpg|Միջնադարում մանրանկարներով լուսաբանված Հացթուխ
Պատկեր:Berckheyde Der Bäcker 1681.jpg|«Հացթուխ», 1681 թվական; Հացի մշակույթի թանգարան, Ուլմ
Պատկեր:Baker New Ulm 1974.jpg|ԱՄՆ, Մինեսոտա, 1974 թվական
Պատկեր:USS John C. Stennis baker.jpg|Հացթուխ ամերիկական ավիակրում։


## Ծանոթագրություններ

Կատեգորիա:Արհեստավորներ
Կատեգորիա:Խոհարարներ
Կատեգորիա:Սննդի սպասարկման մասնագիտություններ
Դեմիեն Ռայս

**Դեմիեն Ռայս** (անգլ. Damien Rice, ), իռլանդացի հեղինակ-կատարող։ Հանդես է գալիս ֆոլք ժանրում։

## Կենսագրություն
### Վաղ կարիերա
left|thumb
Ռայսը եղել է Juniper ռոք խմբի անդամ։ Իռլանդիայում հանդես գալով «The World Is Dead» և «Weatherman» սինգլներով, խումբը որոշում է թողարկել իր առաջին ալբոմը, սակայն վիճելով լեյբլի հետ Ռայսը դուրս է գալիս խմբից և զբաղվում սոլո-կարիերայով։ Ավելի ուշ Juniper խումբը անվանափոխվում է և դառնում Bell X1:
Խմբից դուրս գալուց հետո Ռայսը մեկնում է Իտալիա, թափառում՝ Եվրոպայում,այնքան մինչ չի հավաքում բավարար գումար՝ Իռլանդիայում համերգները վերսկսելու համար:Նրա խմբի մշտական անդամներն են դառնում ջութակահարուհի Վիվիեն Լոնգը, հարվածային գործիքների կատարող՝ Թոմ Օսանդերը, բասիստ՝  Շեին Ֆիտցսիմոնսը։ Երկրորդ վոկալիստը դառնում է Լիզա Հաննիգանը։ Հաննիգանը, Ֆիտցսիմոնսը և Օսանդերը  2007 թվականին թողնում են խումբը։
left|thumb|310px
### Մեծ հաջողություններ
Ի շնորհիվ իր ազգական և  պրոդյուսեր Դևիդ Արնոլդի, Ռայսը կարողնաում է ձայնագրել իր դեբյուտային «O» ալբոմը, թողարկելով՝ 2003 թվականին։ «O» ալբոմը ձոնվել է Միկ Քրիստոֆերին։ Ալբոմն ունենում է մեծ հաջողություններ և նվաճում՝ Shortlist Music Prize:
Երեք արի անց «O»-ն հասնում է դրամական հաջողությունների թե՛ Իռլանդիայում և թե՛ ամբողջ աշխարհում։ Ռայսը թողարկում է երկրորդ ստուդիային ալբոմը՝ «9»: Ալբոմը ձայնագրվում է 2004-2005 թվականներին, թողարկվում՝ 2006 թվականի նոյեմբերի 3-ին՝ Իռլանդիայում,նոյեմբերի 6-ին Եվրոպայում և նոյեմբերի 14-ին՝ Հյուսիսային Ամերիկայում։ 
Ռայսը ձայնագրում է նաև Juniper-ի հին երգերից մեկը՝ «Cross-eyed Bear»-ը՝  War Child բարեգործական ալբոմներից մեկի համար։

### Հանրածանոթ մշակույթում

left|thumb
Ռայս Դեմիենի երգերը հնչում են բազմաթիվ հեռուստասերիալներում և ֆիլմերի սաունդթրեքներում.
* «The Blower’s Daughter»- «Մոտիկություն» ֆիլմում և «Ոսկրեր» հեռուստասերիալում
* «Cold Water»- «Աղջիկը սրճարանից», «Ես Դևիդն եմ», «Մնա», «Փոքր և իկ գաղտնիքներ» ֆիլմերում և «Շտապ օգնություն» հեռուստասերիալում
* «Cannonball»- «Լավ թիմում» ֆիլմում և «Մ.Ս», «Spring Waltz», և «Ոսկրեր» հեռուստասերիալներում
* «Delicate»- «Կորուսյալները», «Լրտեսը», «Հաուս», «Անհանգիստները», «Թափթփուկները» հեռուստասերիալներում և «Թանկագին Ֆրենկի» ֆիլմում
* «Older Chests»- «Երիքոն» հեռուստասերիալում 
* «9 Crimes»- «Grey's Anatomy», «Իրական արյուն», «Երիքոն» հեռուստասերիալներում և «Շրեկ երրորդ» մուլտֆիլմում
* «Grey Room»- «Մի ծառի թումբ», «Մտածել ինչպես հանցագործը» և «Հաուս» հեռուստասերիալներում
* «Amie»- «» հեռուստասերիալում

### Սինգլներ

## Ծանոթագրություններ

## Արտաքին հղումներ
* Պաշտոնական կայք
* լեյբլի վեբկայք 
* Eskimo Friends

Կատեգորիա:21-րդ դարի երգիչներ
Կատեգորիա:Իռլանդացի երաժիշտներ
Շարժական գրադարան

[thumb|Biblioburro, շարժական գրադարան [Կոլումբիայում]]
[thumb|Շարժական գրադարան [Ֆինլանդիայում]]
[thumb|Նավ, որը սարքավորված է գրադարանի համար, [Նորվեգիա]]
**Շարժական գրադարան**, դարակներով կամ ցուցապահարաններով սարքավորված տրանսպորտային միջոց՝ գրքեր տեղափոխելու համար։ Հարմար է փոքր և հեռավոր բնակավայրերի համար, որտեղ սովորական գրադարան ստեղծելը նպատակահարմար չէ։ Արևմտյան երկրներում շարժական գրադարանները երբեմն նախատեսված էին հաշմանդամություն ունեցող այն անձանց համար, ովքեր տեղաշարժման դժվարություն ունեին։

Քենիայում այս նպատակով օգտագործում են բեռնակիր կենդանիների, իսկ Վենեսուելայում գրքերը դժվարանցանելի լեռնային շրջաններ են տանում էշերի և ջորիների վրա։

## Պատմություն
ԱՄՆ-ում առաջին շարժական գրադարանն ի հայտ եկավ 1904 թվականին (ըստ այլ տվյալների՝ 1905 թվականին) Մերիլենդ նահանգում։ Նրա հեղինակը Մերի Թիթքոմբն էր (1857–1932)։ Գերմանիայում առաջին անգամ նման գրադարան ստեղծվեց 1920-ական թվականներին Մյունխենում՝ տրամվայի հիման վրա։ 1926 թվականին Վորմս քաղաքի գրադարանը ավտոբուս սարքավորեց այս նպատակով։

## Տես նաև
* Գեղարվեստական շրջիկ ցուցահանդեսների ընկերություն
* Գրադարան

## Ծանոթագրություններ

## Արտաքին հղումներ
* Հոգևոր գրականության շարժական գրադարան 
* Գրադարաններ և իշխանություն։ Փոխազդեցության բնագավառներ 

Կատեգորիա:Գրադարանային գործ
Կատեգորիա:Գրադարաններ
Մեզալյանս

[thumb|250px|right|[Վասիլի Պուկիրև|Վ. Վ. Պուկիրև, «Անհավասար ամուսնություն» (1862)]]
**Մեզալյանս** (), անհավասար ամուսնություն, առաջին հերթին՝ իրարից այլ սոցիալական դրություն ունեցող, տարբեր դասերի, շերտերի պատկանող մարդկանց ամուսնություն։ Կիրառվում է գերակա դիրքի համար՝ որպես ամուսնություն ցածր սոցիալական կարգավիճակ ունեցող անձի հետ։

Անհավասար ամուսնության արդյունքում հիմնականում ավելի ցածր սոցիալական կարգավիճակ ունեցող ամուսինը կամ կինը ձեռք են բերել նույն դրությունը, ինչ իրենց առավել բարձրաստիճան կողակիցը։ Օրինակ՝ Ռուսաստանում կանայք, որոնք ամուսնանում էին ազնվականի հետ, իրենք ևս դառնում էին ազնվական։ Եթե դա տեղի չէր ունենում, ուրեմն նման անհավասար ամուսնությունը կոչվում էր մորգանատիկ։

Դասային հասարակության մեջ մեզալյանսը, որպես կանոն, դատապարտելի էր։ Հատկապես դա վերաբերում էր Հին Հնդկաստանին, որտեղ որոշ դեպքերում պատժվում էր մահով, իսկ նման ամուսնության երեխաները համարվում էին դասերից դուրս, այսինքն սոցիալական կարգավիճակով երկու ծնողներից էլ ցածր։

Ժամանակակից մեզալյանսի օրինակ է բրիտանական արքայազն Էդուարդի ամուսնությունը ամուսնալուծված Ուոլիս Սիմփսոնի հետ, որի համար Էդուարդը ստիպված եղավ հրաժարվել գահից։ Ավելի ուշ օրինակ է ճապոնական արքայադուստր Սայակոյի հարսանիքը, որը 2005 թվականին ամուսնացավ հասարակ քաղաքացի Յոսիկի Կուրոդայի հետ։ Արդյունքում Սայակոն ևս զրկվեց արքայադստեր տիտղոսից։

Մեզալյանսի թեման հաճախ է կիրառվել 18-րդ դարից մինչև 20-րդ դարասկզբի ստեղծագործություններում։ Ջորջ Բեռնարդ Շոուի պիեսներից մեկն այդպես էլ անվանվում է՝ «Մեզալյանս»։

## Ծանոթագրություններ

## Գրականություն
* Jürgen Beyer: *Estin aus Kielkond auf Oesel und dänischer Ratsherr in Visby auf Gotland. Eine Mesalliance um die Mitte des 16. Jahrhunderts?* In: Marju Luts-Sootak, Sanita Osipova, Frank Ludwig Schäfer (Hrsg.): *Einheit und Vielfalt in der Rechtsgeschichte im Ostseeraum. Sechster Rechtshistorikertag im Ostseeraum, 3.-5. Juni 2010, Tartu (Estland) / Riga (Lettland)* (= *Rechtshistorische Reihe.* Band&nbsp;428). Lang, Frankfurt 2012, S. 39–51. 

Կատեգորիա:Ամուսնության տեսակներ
Կատեգորիա:Սոցիալական պատմություն
Լոնդոնի ֆինանսական ֆյուչերսների և օպցիոնների միջազգային բորսա

**Լոնդոնի ֆինանսական ֆյուչերսների և օպցիոնների միջազգային բորսա** (), ֆյուչերսային բորսա՝ հիմնված 1982 թվականին։ Ֆյուչերսների և օպցիոնների կարևորագույն լոնդոնյան շուկա է համարվում։

Դերիվատիվների լայն տեսականիով գործառնությունները իրականացվում են Լոնդոնի ֆինանսական ֆյուչերսների և օպցիոնների միջազգային բորսայում՝ միայն վերջին ժամանակներից սկսած։ Մինչև 1992 թվականի ապրիլը այդ ապրանքների առքուվաճառքը տեղի էր ունենում Լոնդոնի ազատ շրջանառվող օպցիոնների շուկայի (LTOM) Լոնդոնի ֆոնդային բորսայի գործառնական սրահում։ 1992 թվականին LIFFE-ն միացավ LTOM-ի հետ, իսկ այժմ ողջ առքուվաճառքը տեղի է ունենում Քենոն Բրիջ գործառնական սրահում։

LIFFE-ի անդամներ են հանդիսանում մեծ թվով բանկեր և ֆիրմաներ, որ մասնագիտանում են արժեթղթերի վաճառքում։ LIFFE-ի անդամների մեծ մասը վաճառում է ապրանքների, որոնք կապված են պարտատոմսերի և վարկային գործիքների հետ։ Բորսայի որոշ անդամներ արժանացել են բաժնետոմսերի դերիվատիվների վաճառքի իրավունքի։

2002 թվականի հունվարին մտել է Euronext-ի կազմի մեջ (ըստ էության՝ Euronext-ը կուլ տվեց LIFFE-ին) և հայտնի դարձավ որպես Euronext.liffe:

2007 թվականի ապրիլին Euronext-ը միացավ Նյու Յորքի ֆոնդային բորսային։ Այդ միաձուլման արդյունքում, որը կայացավ 2007 թվականի ապրիլի 4-ին, ձևավորվեց NYSE Euronext կազմակերպությունը։

2013 թվականի նոյեմբերին IntercontinentalExchange-ը վերահսկող մարմիններից NYSE Euronext-ը ձեռք բերելու թույլտվություն ստացավ. պայմանագրի մասին համաձայնությունը ստացվել էր մեկ տարի առաջ։

2014 թվականին IntercontinentalExchange-ը որպես առանձին ընկերություն ձևավորեց Euronext-ը (առանց LIFFE-ի) և հունիսին անցկացրեց նրա IPO-ն՝ վաճառելով բաժնետոմսերի 60 %-ը։ LIFFE-ը համարվում է այն բորսաներից մեկը, որը վերահսկում է IntercontinentalExchange-ը։

## Ծանոթագրություններ

Կատեգորիա:Բորսաներ
Ֆյուչերսային բորսա

**Ֆյուչերսային բորսա** (երբեմն՝ **դերիվատիվների բորսա**), բորսա, որում վաճառքը տեղի է ունենում ֆյուչերսային գործարքներով՝ բորսային ապրանքներ կամ արժեթղթեր ապագայում մատակարարելու պայմանագրերով։

## Ֆյուչերսային առևտրի պատմություն
Արիստոտելի «Քաղաքականությունը» պարունակում է ֆյուչերսների վաճառքի վերաբերյալ ամենավաղ գրավոր հիշատակումներից մեկը. Թալես Միլեթացին մշակել է «ֆինանսական մոտեցում, որը կարող է ունիվերսալ գործածություն ունենալ»։ Թալեսը, հենվելով աստղաբանական տվյալների վրա, կանխատեսել է, որ ձիթապտղի բերքը բացառապես լավը կլինի հաջորդ տարվա աշնանը։ Հավաստիացած լինելով իր կանխատեսման մեջ՝ նա համաձայնություններ է կնքել Միլեթի և Հիոսի գործարարների հետ և նրանց ավանդ է տվել իր գումարները, որպեսզի երաշխավորի իր բացառիկ իրավունքը՝ օգտագործելու նրանց ձիթապտուղը, երբ բերքը հասնի։ Թալեսը գործարքներ կնքեց ցածր գներով, քանի որ ոչ ոք չգիտեր՝ բերքը առատ կլինի՞, թե՞ ոչ։

Գործնականում բոլոր ժամանակակից ապրանքային, ֆոնդային և արժույթային բորսաները բացի սփոթ գործարքներից՝ իրականացնում են առևտուր ֆյուչերսային պայմանագրերով։

## Ֆյուչերսային առևտրի առանձնահատկություններ
**Ֆյուչերսային բորսայում** առքուվաճառքը՝ ի համեմատումն ապրանքների շուկայում իրական ապրանքների առքուվաճառքի, ունի հետևյալ առանձնահատկությունները.
* գործարքների առավելապես սպեկուլյատիվ բնույթ, 
* իրական ապրանքների շուկայի հետ անուղղակի կապ՝ հեջավորման միջոցով,
* պայմանագրի բոլոր պայմանների միասնականացում՝ բացի գնից, 
* հաշվարկային պալատի մասնակցությունը գնորդի և վաճառողի հաշվարկների միջև, 
* առևտրի լայն տարածումը՝ վարկի միջոցով, որը տրամադրվում է վաճառվող ապրանքի գրավով (սահմանային առևտուր)։

## Տես նաև
* Բորսային ապրանք
* Դերիվատիվներ

Կատեգորիա:Բորսաներ
Լիվո (այլ կիրառումներ)

**Լիվո**, կարող է վերաբերել՝
* Լիվո - կոմունա Իտալիայում, Լոմբարդիա մարզում և Կոմո գավառում
* Լիվո - կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում
Վեներայի ծնունդը (նկար, Կաբանել)

**«Վեներայի ծնունդը»** (), ֆրանսիացի նկարիչ, ակադեմիզմի կարկառուն ներկայացուցիչ Ալեքսանդր Կաբանելի (, 1823-1889) վրձնին պատկանող նկար։ Կտավը ստեղծվել է 1863 թվականին։ Այժմ այս ստեղծագործությունը պահպանվում և ցուցադրվում է Փարիզի Օրսե թանգարանում։ Նկարի չափերն են՝ :

__TOC__

## Պատմություն
Նկարիչ Ալեքսանդր Կաբանելն այս ստեղծագործությունը վրձնել է 1863 թվականին։ Առաջին անգամ այն հասարակության համար ցուցադրվել է Փարիզյան սալոնում նույն թվականին։ Կտավն այստեղ մեծ հաջողություններ արձանագրեց։ «Վեներայի ծնունդը» նկարն անվանեցին այդ սալոնի «ցուցադրության մեխը»։ Ավելին, նրան ոչ պաշտոնական անվանեցին «Վեներայի սալոն», քանի որ բացի սրանից, մի շարք Վեներա աստվածուհիների կտավներ նույնպես ցուցադրվում էին այդտեղ։ Հենց սալոնից «Վեներայի ծնունդը» ստեղծագործությունը ձեռք բերեց Ֆրանսիայի կայսր Նապոլեոն III-ն իր անձնական հավաքածուի համար։

Այդ ժամանակ ֆրանսիացի գրող Էմիլ Զոլան «Վեներայի ծնունդը» կտավի մասին այսպես է արտահայտվել.

## Նկարագիր
Նկարի սյուժեի հիմքում ընկած է դիցաբանական այն պատումը, որը նվիրված է Աֆրոդիտեի (կամ Վեներայի) ծննդյանը։ Վերջինս ծնվել է մերկ վիճակում ծովային փրփուրից։ Դիցաբանական սյուժեի օգտագործումը «Վեներայի ծնունդը» ստեղծագործության մեջ հեղինակին տվեց հնարավորություն, որպեսզի կտավի ստեղծման մեջ կիրառի էրոտիզմի տարրեր՝ չվիրավորելով հասարակության բարոյական սկզբունքները։

1896 թվականին նկարը փոխանցվեց Լուվրին։ 1881 թվականից մինչև 1923 թվականը այն գտնվում էր Փարիզի Լյուքսեմբուրգյան այգու թանգարանում։ Դրանից հետո՝ 1923 թվականից մինչև 1978 թվականը կրկին Լուվրում։ 1978 թվականին նկարը փոխանցվեց Օրսե թանգարանին, որտեղ այն հանգրվանում է ցայսօր։

1875 թվականին Ալեքսանդր Կաբանելը նկարեց «Վեներայի ծնունդը» կտավի փոքրացված տարբերակը (), որն այսօր պահպանվում և ցուցադրվում է Նյու Յորքի Մետրոպոլիտեն թանգարանում։

## Տես նաև
* Վեներա Անադիոմենա (Տիցիանի նկար)

## Ծանոթագրություններ

## Արտաքին հղումներ
* The Birth of Venus, 1863, Alexandre Cabanel, Google Art Project, www.googleartproject.com
*Fiche du musée d'Orsay

Կատեգորիա:1863 նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Էրոտիկա
Կատեգորիա:Մերկ կանանց պատկերով նկարներ
Կատեգորիա:Օրսե թանգարանի նկարներ
Կատեգորիա:Ֆրանսիայի արվեստ
Քարարծիվ

**Քարարծիվ** (), ճուռակների ընտանիքի գիշատիչ թռչուն։ Նախկինում համարվում էր տափաստանային արծվի ենթատեսակ, ներկայումս առանձնացվել է որպես ինքնուրույն տեսակ։

Մարմնի երկարությունը 60-72 սմ է, թևերի բացվածքը՝ 159-183 սմ։ Արուների քաշը 1,6-2 կգ է, էգերինը՝ 1,6-2,5 կգ։

Տարածված է տափաստաններում, սավաննաներում, ցածր խոտածածկով վայրերում, ուր տեսանելիությունը սահմանափակված չէ բնական արգելքներով։ Հանդիպում է Ասիայում և Աֆրիկայում։

Սնվում է կաթնասուններով, թռչուններով, երկկենցաղներով, սողուններով, միջատներով, ձկներով և լեշով։ Որսի առավելագույն քաշը սահմանափակվում է 2 կգ-ով։ Որսի մեծ մասը ձեռք է բերվում գետնի մակերևույթին, երբեմն որսում է նաև օդում, թռիչքի ընթացքում։ Ձկներ որսում է մասամբ ջրի մեջ ընկղմվելով։ Հաճախ զավթում է այլ թռչունների որսը։

Քարարծիվը խոշոր, հզոր գիշատիչ է, ունի կեռ, երկար ու սուր մագիլներ։

Բնադրում է անմատչելի ժայռերում։

## Տարածվածություն
Տարածված են Իբերիայից և Հյուսիսային Աֆրիկայից դեպի արևելք` Փոքր Ասիայով մինչև Կովկաս և Իրան։ Նստակյաց է։ Հանրապետությունում տարածված է համարյա ամենուրեք, խուսափում է ամբողջական անտառային զանգվածներից։

## Էկոլոգիա
Զբաղեցնում է բաց և կիսաբաց տեսակի բիոտոպերը, բնադրում է ժայռերի վրա, որսը կատարում է բաց տեղանքներում` դաշտերում, մարգագետիններում։ Տարեկան ձվադրում է մեկ անգամ՝ դնելով 1-2 ձու։

## Պահպանություն
Սակավաթիվ, խոցելի տեսակ է։ Գրանցված է Ռուսաստանի Դաշնության Կարմիր գրքում։ Տեսակն ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։

Համաձայն վերջին տվյալների՝ Հայաստանում բնադրում են 34-38 զույգ։ Պոպուլյացիայում բավականին բարձր է ոչ սեռահասուն առանձնյակների թիվը։ Համաձայն 2008 թվականի տվյալների՝ 7 առանձնյակներ պահվում են Երևանի կենդանաբանական այգում և 91 առանձնյակներ` Կենդանաբանական այգիների և ակվարիումների Եվրասիական Տարածաշրջանային Ասոցիացիայի և այլ կենդանաբանական այգիներում։

Աամենաուժեղ բացասական ազդեցությունն է թողնում մարդկանց կողմից ուղղակի հետապնդումը։ Հերթական սպառնացող վտանգ կարող է հանդիսանալ մի կողմից գիշատիչ թռչունների մերձարևելյան շուկայի զարգացումը, ինչը բերում է որսագողությանը, վաճառքի կամ անազատ պայմաններում թռչնին պահելու համար, մյուս կողմից` իրականացվող վերահսկողության և էկոլոգիական կրթության անբավարար վիճակը։ Բացասականորեն կարող են ազդել գյուղատնտեսության մեջ օգտագործվող թունաքիմիկատները, ապօրինի որսը։

Գրանցված է CITES-ի Հավելված 2-ում, Բեռնի կոնվենցիայի Հավելված 2-ում, «Չվող թռչունների պահպանման մասին» Ռուսաստանի և ԱՄՆ-ի, Հնդկաստանի ու Կորեայի միջև երկկողմանի համաձայնությունների հավելվածում։ Երեք-չորս զույգ բնադրում են «Խոսրովի անտառ» պետական արգելոցում, մեկ-երկուսը` «Դիլիջան» ազգային պարկում։ Անհրաժեշտ է կարգավորել քարարծվի՝ արեալի սահմաններում թունաքիմիկատների օգտագործումը։

## Ծանոթագրություններ

Կատեգորիա:Գիշատիչ թռչուններ
Կատեգորիա:Թռչուններ
Կատեգորիա:Խոցելի տեսակներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Ճուռակներ
Ջուլիա Հոյթ

**Ջուլիա Հոյթ** (, ), ամերիկացի թատրոնի և համր ֆիլմերի դերասանուհի։

## Կենսագրություն
Ջուլիա Ուենրայթ Ռոբինսը ծնվել է 1897 թվականին Ջուլիան Ու. Ռոբինսի և Սարա Ջ. Ջուետ Ռոբինսի ընտանիքում։ Նրա պապը՝ Հյու Ջ. Ջուետը, եղել է Էրի երկաթուղու (Erie Railroad) նախագահը և կոնգրեսմեն Օհայոյից։

Ջուլիան բեմական գործունեությունը սկսել է բարեգործական ներկայացումներից։ Նկարահանվել է հետևյալ ֆիլմերում՝ 
* «The Wonderful Thing» («Հիասքանչ մի բան», 1921, Նորմա Տոլմաջի հետ) 
* «The Man Who Found Himself» («Մարդն, ով գտավ ինքն իրեն», 1925)
* «Camille» («Կամիլի», 1926)
Երկրորդ համաշխարհային պատերազմի տարիներին Ամերիկյան կարմիր խաչում օգնել է հաշմանդամ վետերաններին։

1921-1931 թվականներին ակտիվ գործունեություն է ծավալել Բորդվեյում, որտեղ հանդես է եկել Էդվին Միլտոն Ռոյլի «The Squaw Man» («Հնդկացին», 1921), Բուտ Թարգինկտոնի «Rose Briar» (1922–1923), Գլադիս Բյուքանան Անգերի «The Virgin of Bethulia» («Կույսը Բետուլիայից», 1925), «The School for Scandal» (1925), «The Pearl of Great Price» («Թանկարժեք մարգարիտը», 1926), «The Dark» («Մութը», 1927), «Mrs. Dane's Defense» («Տիկին Դեյնի պաշտպանությունը», 1928), Բայարդ Վեյլերի «Within the Law» («Օրենքի շրջանակում», 1928), «Sherlock Holmes» («Շերլոկ Հոլմս», 1928), «Serena Blandish» («Սերանա Բլանդիշ», 1929),  Լուիզ Կ. Անսպաչերի «The Rhapsody'» («Ռապսոդիա», 1930), Նոել Կոուվարդի «The Wiser they Are» (1931) և «Hay Fever» (1931–1932) ներկայացումներում։

Ջուլիա Հոյթի «Julia Hoyt Modes» նորաձևության բիզնեսը զգեստներ ու վերարկուներ է ստեղծել ու վաճառել ԱՄՆ տարբեր հանրախանութներում։ Ջուլիան  սինդիկացված հոդվածներ  է գրել էթիկայի և նորաձևության մասին։ 1924 թվականին «Bridgeport Post»-ի համար գրել է պատմությունների շարք եվրոպական ուղևորություններից։

## Անձնական կյանք
Ջուլիան եղել է գեղեցիկ անձնավորություն։ Նրա դիմանկարն ստեղծել են այնպիսի նկարիչներ, ինչպիսիք են՝ Պոլ Էլյոն, Նեյսա ՄքՄեյնը («McCall's»-ի շապիկի համար, 1923, մայիս), Ջոն Սինգեր Սարջենտը և Կառլ Վան Վեխտենը։

Ջուլիա Ռոբինսն ամուսնացել է երեք անգամ։ 1914 թվականին՝ 17 տարեկան հասակում, ամուսնացել է իրավաբան Լյուդվիգ Հոյթի հետ, եղել է նրա երկրորդ կինը։ Ունեցել են երկու երեխա, որոնք մահացել են մանուկ հասակում։ Զույգն ամուսնալուծվել է 1924 թվականին։ 1927 թվականին ամուսնացել է դերասան Լուի Կելհերնի հետ։ Նույն տարում միասին Բրոդվեյում նկարահանվել են «The Dark» ներկայացման մեջ։ Ամուսնալուծվել են 1932 թվականին։ 1935 թվականին  ամուսնացել է Ակիլա Գիլեսի հետ։

## Մահ
1930-ական թվականներին Հոյթն ունեցել է առողջական խնդիրներ։ 1935 թվականին ծովում հիվանդացել է թոքաբորբով և կրծքավանդակում առաջացած շարունակական վարակի պատճառով անհրաժեշտ է եղել հեռացնել կողոսկրերից։

Մահացել է 1955 թվականին, Նյու Յորքում, սրտի կաթվածից։

## Ծանոթագրություններ

## Արտաքին հղումներ
*Julia Hoyt's listing on IMDb
*Julia Hoyt's listing at IBDB

Կատեգորիա:Ամերիկացի դերասանուհիներ
Ուիմբլդոնի մրցաշարի տղամարդկանց զուգախաղ 2015

225px|մինի|աջից|Տղամարդկանց զուգախաղի մրցաշարի հաղթող Ժան Ժյուլիեն Ռոջերը
225px|մինի|աջից|Տղամարդկանց զուգախաղի մրցաշարի հաղթող Հորիա Տեկաուն
225px|մինի|աջից|Ռոջերը և Տեկաուն զուգախաղի մրցաշարում
**Ուիմբլդոնի մրցաշարի տղամարդկանց զուգախաղ 2015**, թենիսի տղամարդկանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունիսի 19-ից մինչև հուլիսի 12-ը, Լոնդոնի «All England Lawn Tennis and Croquet Club» («Համանգլիական լաուն-թենիսի և կրոկետի ակումբ») ակումբի կորտերում, Մեծ Բրիտանիա։

Վաշեկ Պոսպիշիլը և Ջեկ Սոկը նախորդ մրցաշարի հաղթողներն էին, սակայն երրորվդ շրջանում պարտվել են Ջիմի Մարրեյին և Ջոն Պիրսին։ Ժան Ժյուլիեն Ռոջերը և Հորիա Տեկաուն, ովքեր դասակարգված էին 4-րդ համարի տակ, հաղթանակ են տարել մրցաշարում, եզրափակիչում առավելության հասնելով Ջիմի Մարրեյ-Ջոն Պիրս զույգի նկատմամբ՝ 7-6(7 -5), 6-4, 6-4։

## Դասակարգում

## Հատուկ հրավիրվածներ (WC)

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4







### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք
* Տղամարդկանց զուգախաղի մրցաշարի ցանց 
* Տղամարդկանց զուգախաղի մրցաշարի արդյունքներ
* Մրցաշարի պրոֆիլը ATP կայքում
* Ուիմբլդոնի մրցաշարի տղամարդկանց զուգախաղի եզրափակիչի մասնակիցներն ու հաղթողները

Կատեգորիա:Ուիմբլդոնի մրցաշար
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Անդրադարձ դերանուն

**Անդրադարձ դերանուն**, դերանուն, որով սուբյեկտը՝ գործողություն կատարողը, գործողությունը վերագրում, հատկացնում է իրեն։ Այսպիսին են, օրինակ, հայերենի «իւր» (յուր), ռուսերենի «себя», գերմաներենի «sich» դերանունները։ Ինչպես հայերենում, այնպես էլ աշխարհի շատ լեզուներով դերանվանական նման գաղափար արտահայտվում է տարբեր եղանակներով (հայերենում՝ ես ինքս, դու ինքդ, ես ու ես, ինքզինքս և այլն)։

## Ծագում
Հնդեվրոպական լեզուներում՝ անդրադարձ դերանունը ծագել է հնդեվրոպական նախալեզվից։ Որոշ լեզուներում օբյեկտի և անդրադարձ դերանվան միջև տարբերությունն առկա է միայն երրորդ դեմքում։ Հնդեվրոպական լեզուն ունեցել է միայն մեկ անդրադարձ դերանուն, որը գործածվում էր բոլոր թվերի և դեմքերի համար։ Բունն էր sew, sw, s-, որ ձևով ճիշտ համապատասխան է եզակի երկրորդ դեմքի դերանվանը։

## Այլ լեզուներում
Բոլոր լեզուներում չէ, որ կան անձնական դերանուններ։ Այսպես, օրինակ, աֆրիկյան բանտու ընտանիքի կագուրու լեզվով անդրադարձ դերանվան համար դնում են munda «փոր» կամ mtima և moyo «սիրտ» բառերը, օրինակ՝ namanya munda yangu` «ես ինքս ինձ ճանաչում եմ»։ Նույն ընտանիքի կամբա լեզվում գործածվում է n'go «սիրտ» բառը։

Մելանեզյան մոտա լեզվում բայի անդրադարձ ձևը կազմելու համար մասնիկի ձևով գործածվում է kel «ետևս, հետս» բառը։ Բանտու ընտանիքի տաիտա լեզվում՝ čongo «գլուխ» կամ ngolo «սիրտ» բառով։

Աֆրիկյան վակուֆի լեզվով անդրադարձը կազմվում է «սիրտ կամ մարմին» բառով։ Բերբերական կաբիլ լեզվով անդրադարձ կազմելու համար բայի հետ դնում են iman «հոգի, անձ»։ Մարոկկոյի բերբերների լեզվով անդրադարձ դերանունը կազմվում է «գլուխ» բառով։ Թուրքմեներեն լեզվով, ինչպես և ադրբեջաներենում անդրադարձ դերանունը կազմվում է öz «հյութ, հույզ» բառով, որն իր ստացական հոդով լինում է՝ özim «ես ինքս», özin «դու ինքդ» և այլն։

Եբրայերենը օգտագործում է «սիրտ, ներս, հոգի, դեմք, բառերը»։ Ասորերենում, որտեղ նույնպես բացակայում են անդրադարձ դերանունները անհարժեշտության դեպքում գործածվում են ramānu «անձ» և napištu «հոգի» բառերը։ Արաբերենում կազմվում է nafs «անձ» բառով։ Վոտյակերենն ունի անդրադարձ դերանունների մեծ պաշար, որոնք ենթադրաբար «հոգի» բառի ածանցյալ ձևերն են։

Աննամերենում գործածում են miny «մարմին» բառը։ Յակուտերենում կազմվում է beye «ինքը» ձևով։ Օրինակ՝ beyem «ինքս», beyete «ինքը» և այլն։

Չինարենում գործածվում է «սիրտ» և «մարմին» բառերը, բասկերեն լեզվում՝ buru «գլուխ» բառով։ Վրացերենում անդրադարձ դերնվան համար նույնպես օգտագործվում է թավի՝ «գլուխ» բառը՝ առանձին կամ ստացական ածականով միացած։ Վրացերենի ցեղակից լազերենում անդրադարձ դերանունը կազմում են թի «գլուխ» բառով։

Եթովպական ահմարերեն լեզուն առանձին անդրադարձ դերանուններ չունի, այն արտահայտելու համար դնում են «գլուխ, ձեռք, բերան» բառերը՝ ստացական ածականի հետ։ Հնդկական տիրահի լեզվով անդրադարձ ստացական դերանուն է tānu «սեփակկան» բառը։ Այլ լեզուներում անդրադարձ դերանվան համար կա առանձին բառ, օրինակ՝ թուրքերենում kendi «ինքը» բառը։

Կազմության այլ ձևը անձնական դերանվան կրկնությունն է, որը հատուկ է նաև հայերենին։

## Ծանոթագրություններ

Կատեգորիա:Խոսքի մասեր
Կռիլյա

**«Կռիլյա»**, «Nautilus Pompilius» ռուսական ռոք խմբի տասերորդ ալբոմը։ Ձայնագրվել է 1995 թվականի գարնանից ամառը Սանկտ Պետերբուրգում և թողարկվել է 1996 թվականի հունվարին։ Նկարահանվել են «Կռիլյա» և «Кто ещё» երգերի տեսահոլովակները։

## Ստեղծման պատմություն

Մինչև *Կռիլյա* ալբոմի թողարկվելը, մեդիա բիզնեսում մեծ սկանդալ էր տեղի ունեցել այն պատճառով, որ Եվրոպա Պլյուսը ստացել է հատուկ թույլտվություն, որ մեկ ամիս պետք է հեռարձակեն «Նաուտիլուսի» նոր ալբոմը։ Այդ ժամանակ դա մեծ իրարանցում առաջացրեց այլ ռադիոալիքներում, հատկապես «Радио Maximum» որոշեց բոյկոտ հայտարարել խմբի և ալբոմի դեմ։

Հետագայում Եվրոպա Պլյուսը կորցրեց այդ հնարավորությունը։

## Մշակույթում
1997 թվականին *«Крылья»* երգը դարձավ Ալեքսեյ Բալաբանովի «Եղբայր» ֆիլմի սաունդթրեքը։ Ֆիլմում կան տեսահոլովակի նկարահանումներից տեսարաններ։

## Երգացանկ
Բոլոր երգերի բառերը, բացի նշվածներից, գրել է Իլյա Կորիմցևը, երաժշտությունը գրել է Վյաչեսլավ Բուտուսովը։

## «Крылья» ռադիոսինգլ

## Ձայնագրման մասնակիցներ
* Վյաչեսլավ Բուտուսով — վոկալ, կիթառ։
* Գոգա Կապիլով — բաս կիթառ։
* Ալեքսեյ Մոգիլովսկի — ստեղնաշարային, սաքսոֆոն։
* Նիկոլայ Պետրով — կիթառ, սոլո կիթառ, ակուստիկ կիթառ։
* Ալբերտ Պոտապկին — հարվածային։
; Հրավիրված երաժիշտներ
* Յուրի Իլչենկո — ակուստիկ կիթառ, կաստանիետներ։
* Ալեքսեյ Պետրով — Համոնդի օրգան։
* Քսյուշա Բուտուսովա — վոկալ։
* Սանկտ Պետերբուրգի պետական սիմֆոնիական օրկեստր - բոլոր գործիքներ (15)

## Ծանոթագրություններ

## Արտաքին հղումներ
* «Крылья» на официальном сайте 
* «Крылья» на сайте Discogs.com
* Альбом «Крылья»: история и комментарии к песням (проект «Рок-песни: толкование») 

Կատեգորիա:1996 ալբոմներ
Կատեգորիա:Ռոք ալբոմներ
Ռոմարիո Ուիլյամս

**Ռոմարիո Ուիլյամս** (, ), ջամայկացի ֆուտբոլիստ, հարձակվող։ Հանդես է գալիս ամերիկյան «*Չարլսթոն Բետրի*» ֆուտբոլային ակումբի և Ջամայկայի երիտասարդական հավաքականի կազմում։

## Երիտ տարիներ
Ռոմարիան իր կարիերան սկսել է Ֆլորիդայի կենտրոնական քոլեջի ֆուտբոլային թիմում։ Թիմի կազմում Ուիլյամսը 51 խաղում դարձել է 18 գոլի և 5 գոլային փոխանցման հեղինակ։

2013 թվականին ԱՄՆ-ի աթլետիկայի ֆեդերացիայի կողմից ճանաչվել է «Տարվա լավագույն ֆուտբոլիստ»։

## Ակումբային կարիերա
### «Մոնրեալ Իմպակտ»
2015 թվականի հունվարի 15-ին Ռոմարիո Ուիլյամսը տեղափոխվել է ամերիկյան «Մոնրեալ Իմպակտ»։ Թիմի կազմում իր նորամուտը Ուիլյամսը նշել է 2015 թվականի մարտի 28-ին՝ «Օրլանդո Սիթի»-ի դեմ խաղում։ Հանդիպումն ավարտվել է 2-2 հաշվով։

2016 թվականին Ռոմարիոն վարձավճարով տեղափոխվել է «Չարլսթոն Բետրի»։

## Միջազգային կարիերա
2015 թվականից Ռոմարիո Ուիլյամսը հանդես է գալիս Ջամայկայի երիտասարդական հավաքականի կազմում։

## Ծանոթագրություններ

## Արտաքին հղումներ
* Էջը ՄԼՍ--ի պաշտոնական կայքում

Կատեգորիա:Տղամարդկանց ֆուտբոլի հարձակվողներ
Աստրախանի հայկական թատրոն

**Աստրախանի հայկական թատրոն** (), հիմնադրվել է Թովմաս Ֆասուլաճյանը 1868 թվականին, Պայծառ Ֆասուլաճյանի, Վ․ Յարալյանի, Գ․ Ամիրաղյանի և տեղի թատերասերների մասնակցությամբ։

## Պատմություն
Աստրախանի հայկական թատրոնի սկզբնավորումը կապվում է Աստրախանում հայկական թատերախումբ կազմակերպելու նպատակով 1868 թվականին այնտեղ ժամանած հայտնի հայ դերասան Թովմաս Ֆասուլաճյանի անվան հետ։ Թ․ Ֆասուլաճյանի դերասանական գործունեությունը հիմնականում ընթացել է Կոստանդնուպոլսում, բայց 1860-ական թվականների երկրորդ կեսին նա մեկնեց Ռուսաստան և մեծ դեր խաղաց հայաբնակ քաղաքներում թատրոնի կազմակերպման գործում։

Երբ 1908 թվականին Աստրախանում նշվում էր տեղի հայկական թատրոնի 40-ամյակը, իրադարձությունը ստույգ թվագրվեց 1868 թվականի հունվարի 28-ով, Ֆասուլյաճյանի գալուց առաջ։ 1868 թվականի մայիսին Թովմաս Ֆասուլյաճյանի ղեկավարությամբ տրված առաջին ներկայացումները պատրաստվել էին միայն 1868-1869 թվականներին ձմեռային թատերաշրջանի համար։ Այսպիսով. Թովմաս Ֆասուլաճյանի, հավանաբար, Աստրախան է եկել արդեն իմանալով այնտեղ թատերախմբի գոյության և նրա առաջին ելույթների մասին, որը Աստրախանում հայկական թատերական կյանքը կարգավորելու գործում նրան մեծ վստահության էր ներշնչել։

## Բեմադրություններ
Բեմադրվել են Կարենյանի «Շուշանիկ», Մոլիերի «Ակամա բժիշկ» և այլն։ Թատերախումբը երկար ժամանակ ղեկավարել է դերասան և ռեժիսոր Հ․ Ալաբյանը։ Նշանակալից են եղել Պետրոս Ադամյանի (1884), ինչպես և Հովհաննես Աբելյանի, Սիրանույշի, Գ․ Պետրոսյանի թատերախմբերի ելույթները։

Աստրախանում թատերական գործի կազմակերպմանը մեծապես նպաստել են Ի․ Քարտաշյանը, Ա․ Սահրադյանը, Անահիտ Մկրտումյանը, Գ․ Աբղալյանը, Ա․ Ապրեսյանը և ուրիշներ։

Խորհրդային իշխանության հաստատումից հետո հայ թատերական կյանքը Աստրախանում ղեկավարել է Հայկական գործերի կոմիսարիատը։ 1918-1920 թվականներին գեղարվեստա-թատերական ստուդիա է ղեկավարել Վ․ Վարդանյանը։

1925-1926 թվականների Աստրախանի հայկական թատրոնը կոչվել է *Դրամայի և երաժշտության թատրոն*։ Բեմադրություններ են իրականացրել Ա․ Տեր-Կարապետյանը, Գ․ Յակովլևը և ուրիշներ։ 1926 թվականին հյուրախաղերով հանդես են եկել Թիֆլիսի հայկական թատրոնի մի խումբ դերասաններ՝ Օլգա Մայսուրյանի ղեկավարությամբ, 1930 թվականին՝ Հ․ Աբելյանը։

1930-1932 թվականներին Աստրախանի հայկական թատրոնը գործել է Ազգային փոքրամասնությունների դրամխմբակ անունով։

## Ծանոթագրություններ

## Աղբյուրներ
* Խաչատրյան, Վ. Ա. (1991) Հայկական թատրոնն Աստրախանում (XIX դ. վերջին—XX դ. սկզբին). Լրաբեր Հասարակական Գիտությունների, № 4 . pp.&nbsp;87–98. ISSN 0320-8117

Կատեգորիա:Աստրախանի թատրոններ
թ
Կատեգորիա:Ռուսաստանի հայկական թատրոններ
La Vie en rose

***La Vie en rose*** («Կյանքը վարդագույնով», «Կյանքը վարդագույն ակնոցներով»), կատալոնացի Լուի Գուլիելմիի կողմից գրված երաժշտությամբ երգը, որը դարձավ ֆրանսիացի երգչուհի Էդիթ Պիաֆի այցեքարտը, ով 1945 թվականին գրել է երգի բառերը։ Առաջին անգամ կատարել է 1946 թվականին։

Բացի Պիաֆից, երգը կատարեցին Մառլեն Դիտրիխը, Միրեյ Մատյոն, Պատրիսիա Կաասը, Գրեյս Ջոնսը, Դոննա Սամմերը, Իգի Փոփը, Դին Մարտինը, Սառա Մոնտյելը, Լեդի Գագան, Մադոննան և այլ հայտնի երգիչներ ու երգչուհիներ։ Լուի Արմսթրոնգի կատարմամբ գործիքային տարբերակը դարձավ ջազային ստանդարտ։

Այս երգը հնչել է բազմաթիվ ֆիլմերում, որոնցից են՝ «Վախ բեմից» (1950), «Սաբրինա» (1954), «Կասաբլանկա՝ լրտեսների բուն» (1963)։ 1998 թվականին երգը մտավ «Գրեմմի մրցանակի փառքի դահլիճ»։

Երգի բառերը դարձել են Էդիթ Պիաֆի մասին կենսգրական ֆիլմի վերնագիրը՝ «Կյանքը վարդագույնով» (2007), որում Պիաֆի դերը խաղալու համար դերասանուհի Մարիոն Քոտիարը ստացավ «Օսկար» մրցանակ։

Ինչպես նաև «Ինչպես հանդիպեցի ձեր մայրիկին» սերիալում այս երգը երգում է Թրեյսի Մակկոնելը (Քրիսթին Միլիոտի)։

## Ծանոթագրություններ

## Արտաքին հղումներ
* Էդիթ Պիաֆի տարբերակը
* Լուի Արմսթրոնգի տարբերակը

Կատեգորիա:Մադոննայի երգեր
Ջեյմի Բրյուեր

**Ջեյմի Բրյուեր** (, ), ամերիկացի դերասանուհի, ավելի հայտնի է FX հեռուստաընկերության «Ամերիկյան սարսափ պատմություն» հեռուստասերիալից։ Բրյուերը ունի դաունի համախտանիշ, ծնվել է Կալիֆորնիայում և իր կարիերան սկսել է թատրոնում։ 2011 թվականին նա առաջնաելույթ է ունեցել հեռուստատեսությունում, «Ամերիկյան սարսափ պատմություն» հեռուստասերիալի առաջին եթերաշրջանում երկորդական դեր խաղալով։ Դրանից հետո նա նաև նկարահանվել է շոուի երրորդ և չորրորդ եթերաշրջաններում։ Նա դաունի համախտանիշ ունեցող առաջին կինն է, ով մասնակցել է Նորաձևության շաբաթին

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Սարգիս Կարապետյան (ֆուտբոլիստ)

**Սարգիս Կարենի Կարապետյան** (), հայ կիսապաշտպան։ Հանդես է գալիս հայկական լիգայում։ «Բանանց» ֆուտբոլային ակումբի խաղացող։

## Ակումբային կարիերա
Սարգիսը «Բանանց» ֆուտբոլային ակումբի սան է։ 2006 թվականից հանդես է գալիս հիմնական կազմում։ 2 տարի անց ֆուտբոլիստը նշել է իր նորամուտը դեպի եվրոգավաթ, որտեղ ՈՒԵՖԱ-յի գավաթի խաղերում հայտնվել է «Բանանցի» ակումբի հիմնական կազմում։ 2009 թվականին Սարգիսը վնասվածք է ստացել, որի պատճառով բաց թողեց առաջնության որոշ խաղեր։ Այդ ժամանակ նրան հրավիրեցին ազգային հավաքական։ 2010 թվականի մրցաշրջանում, Հայաստանի սուպերգավաթի առաջնությունում Սարգիսը դարձել է Հեթ թրիքի հեղինակ։

## Կարիերան ազգային հավաքականում
Նորամուտը նշել է 2009 թվականի փետրվարի 11-ին, Լատվիայի դեմ ընկերական խաղում։ Խաղը տեղի է ունեցել Կիպրոսում և ավարտվել է 0:0 հաշվով։

## Ձեռքբերումներ
* Հայաստան, 2014, **Չեմպիոն**
* **[[Հայաստանի Բարձրագույն խումբ (ֆուտբոլ)|Հայաստանի]]**։ 2006, 2007, 2010 առաջնությունների **Արծաթե մեդալակիր**
* **[[Հայաստանի Անկախության Գավաթ|Հայաստանի Գավաթ]]**։ 2007, **Հաղթող**
* **Հայաստանի Գավաթ**։ 2008, 2009, 2010, **Ֆինալիստ**
* **[[Հակոբ Տոնոյանի անվան Սուպերգավաթ|Հայաստանի Սուպերգավաթ]]**։ 2005, 2014, **Հաղթող**
* **Հայաստանի Սուպերգավաթ**։ 2008, 2010 **Ֆինալիստ**

## Ծանոթագրություններ

## Արտաքին հղումներ
* 
* Պրոֆիլը ՖՖԱյի պաշտոնական կայքում
* Պրոֆիլը ըստ armfootball.tripod.com կայքի 
* Պրոֆիլը ըստ footballdatabase.eut կայքի 

Կատեգորիա:Արարատի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սիմփսոն դեզերթ

**Սիմփսոն դեզերթ**, ամենախոշոր ազգային պարկը Ավստրալիայի Քվինսլենդ նահանգում։ Մակերեսը կազմում է 10120 քառ. կմ։ Պարկը գտնվում է Բրիսբենից 1495 կմ արևմուտք։

Պարկի ավազաբլուրները քամուց քշվում են հյուսիսարևմտյան ուղղությամբ։ Դրանց երկարությունը տատանվում են 1-ից մինչև 200կմ։ Անձրևային սեզոններին ձևավորվում են մեծ ջրամբարներ և ողողադաշտեր, որոնց չորացումից հետո ծաղկում են լայնարձակ ծաղկային դաշտերը։ Ազգային պարկն ունի անապատային կլիմա։ Ամռանն օդի ջերմաստիճանը հասնում է մինչև 50° С: Անապատի լանդշաֆտը հիմնականում բուշային է` փոքրիկ ծառերով և թփերով, որտեղ գերակշռում են *[[Spinifex]]* տեսակի խոտաբույսերը։ Ազգային պարկում կան կաթնասուններ, սողուններ և թռչունների ավելի քան 180 տեսակներ։

## Ծանոթագրություններ

## Արտաքին հղումներ
* Официальный сайт 
* Simpson Desert National Park — Национальный парк Симпсон-Дезерт

Կատեգորիա:Ավստրալիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1967 հիմնադրված բնության հատուկ պահպանվող տարածքներ
Կատեգորիա:1967 հիմնադրումներ Ավստրալիայում
Վադի Ռամ

**Վադի Ռամ** (), անվանում են նաև **Լուսնի հովիտ**, անապատ Հորդանանում՝ նավահանգստային Ակաբա քաղաքից 60 կմ հեռավորության վրա։

Զբաղեցնում է քարքարոտ անապատներ և ընդգրկում է 74 180 հեկտար տարածք։ Վադի Ռամ անապատի ամենաբարձր լեռնագագաթը Ում ադ Դամ լեռն է՝ 1830 մետր բարձրության վրա։ Ամբողջ մակերևույթը հարթ չէ՝ զբաղեցնում են ձորեր, բլուրներ և լեռնային վայրեր։

Վադի Ռամ անապատում են նկարահանվել այնպիսի ֆիլեր, ինչպիսիք են «Լոուրենս Արաբացին», «Փոխակերպվողները», «Կարմիր մոլորակը», «Վերջին օրերը Մարսում», «Մարսեցին» և այլն։

## Աշխարհագրություն
մինի|ձախից|Քարե կամուրջ Վադի Ռամ անապատում
Անապատի տարածքի հիմնական մասը գտնվում է Վադի Ռամի հովտում։ Անապատի ամենաբարձր լեռնագագաթը Ում ադ Դամ լեռն է՝ 1830 մետր բարձրության վրա։ Այն գտնվում է Վադի Ռամ գյուղական բնակավայրից 30 կմ հեռավորության վրա։

Վադի Ռամի անապատից տեսանելի է Կարմիր ծովը և Սաուդյան Արաբիայի սահմանը։ Անապատի տարածքում գտնվող Վադի Ռամ գյուղի բնակիչները բեդվիններն են, որոնք արաբ ոչխարաբույծներ են։

Կլիման չոր անապատային է։ Վադի Ռամ անապատում օդի ջերմաստիճանը միջինում հասնում է 32 աստիճանի։ Կենդանական բազմազանությունների հարցում անապատը աղքատիկ է։

Հիմնականում տարածված են անապատային կենդանիները՝ օձերը, մողեսները և կարիճները։ 2011 թվականին ՅՈւՆԵՍԿՕ-ի Համաշխարհային Ժառանգության 35-րդ նստաշրջանում Վադի Ռամի անապատային տարածքը՝ ազգային պարկի կարգավիճակով ներգրավվել է Հորդանանում ՅՈւՆԵՍԿՕ-ի Համաշխարհային Ժառանգության օբյեկտների ցանկի մեջ։

## Տես նաև
* Հորդանանում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հորդանանի ազգային խորհրդանիշներ

## Ծանոթագրություններ

## Արտաքին հղումներ
*Պաշտոնական կայք
Չաղաթայ Ուլուսոյ

**Չաղաթայ Ուլուսոյ** (, ), թուրք դերասան և մոդել։ Առավել հայտնի է դարձել Էմիր Սարաֆօղլուի դերով, որը Չաղաթայը մարմնավորել է Ես անվանեցի նրան Ֆերիհա հեռուստասերիալում, որը ցուցադրվել է Show TV-ի եթերում։ Նկարահանվել է նաև Star TV-ով հեռարձակվող Մակընթացություն հեռուստասերիալում։

## Կյանքը և կարիերան
Չաղաթայ Ուլուսոյը ծնվել է Ստամբուլում։ Չաղաթայի հայրը բուլղարացի է, իսկ մայրը՝ բոսնիացի։ Երկուսն էլ ներկայումս թոշակառու են։ Ունի կրտսեր եղբայր Աթալայը։ Ավարտելով ավագ դպրոցը, Ուլուսոյը շարունակել է կրթությունը Ստամբուլի համալսարանի այգեգործության և այգու դիզայնի բաժնում։ Իր կարիերան սկսել է 19 տարեկանում որպես մոդել։ 2010 թվականին հաղթել է Թուրքիայի լավագույն մոդել մրցույթը։ Նրա առաջին դերը եղել է Անատոլիական արծիվներ հեռուստասերիալում playing the character of Ahmet Onur.: Միևնույն տարում, Չաղաթայը սկսել է նկարահանվել Ես անվանեցի նրան Ֆերիհա հեռուստասերիալում՝ մարմնավորելով Էմիր Սաֆարօղլուի դերում։ Առաջին և երկրորդ եթերաշրջանները գրանցելով մեծ հաջողություններ, սերիալի պրոդյուսերական կազմը Ուլուսոյին հրավիրեց նկարահանվելու երրորդ եթերաշրջանում, որի ընթացքում փոփոխվել էր հեռուստասերիալի անվանումը՝ դառնալով «Էմիրի ուղին» (), բայց նկարահանումները դադարեցվեցին, քանի որ հեռուստասերիալը մեծ վարկանիշներ չգրանցեց։ Ավելին, նրա խաղընկեր Հազալ Քայան չէր նկարահանվում երրորդ եթերաշրջանում, քանի որ պայմանագիր էր կնքել՝ նկարահանվելու Վերջին ամառը Բալկաններում ֆիլմում։ Հազալին փոխարինեց դերասանուհի։ Վերջինս այնքան էլ չընդունվեց հանրության կողմից։

2012 թվականին Ուլուսոյը նկարահանվել է «Պարանոյա» կարճամետրաժ ֆիլմում։ 2013 թվականի սեպտեմբերից նկարահանվել է Մակընթացություն հեռուստասերիալում, որը Միայնակ սրտեր ամերիկյան հեռուստասերիալի ռիմեյքն էր։ Չաղաթայի խաղընկերուհին եղել է թուրք հայտնի դերասանուհի Սերենա Սարըքայան։ 2016 թվականից նկարահանվում է Ներսում հեռուստասերիալում, որը հիմնված է ամերիկյան Հանգուցյալները ֆիլմի սցենարի վրա։

2016 թվականին Չաղաթայ Ուլուսոյը բնակարան է գնել Կալիֆորնիայի Սանտա Մոնիկա քաղաքում։

## Ծանոթագրություններ

Կատեգորիա:Թուրք դերասաններ
Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կատեգորիա:Բոսնիական ծագմամբ թուրքեր
Կատեգորիա:Թուրք տղամարդ մոդելներ
Կատեգորիա:Թուրք մոդելներ
Կատեգորիա:Ստամբուլի համալսարանի շրջանավարտներ
Կատեգորիա:Ոսկե թիթեռ մրցանակի դափնեկիրներ
Զանգվածային սպանություն Սագամիհարայում

**Զանգվածային սպանություն Սագամիհարայում**, գիշերային հարձակում ճապոնական Սագամիհարա քաղաքում գտնվող «Ցուկուի Յամայուրի Էն» հաշմանդամների պանսիոնատի վրա։ Դեպքը տեղի է ունեցել 2016 թվականի հուլիսի 26-ին։ Սպանությունն ամենախոշորն է Ճապոնիայի հետպատերազմյան պատմության մեջ։

Տեղի ժամանակով ժամը 2։30 26-ամյա Սատոսի Ուեմացուն () դանակով զինված մտավ պանսիոնատի շենք և հարձակվեց այնտեղ գտնվող մարդկանց վրա։ Հարձակման արդյունքում զոհվեց 19 մարդ, ավելի քան 26 անձ վնասվածք ստացավ, որից 13-ը՝ ծանր։

Պանսիոնատում հերթապահող աշխատակիցները ոստիկանություն կանչեցին, սակայն Ուեմացուն ինքը գնաց մոտակա ոստիկանական բաժին և հանձնվեց իշխանություններին՝ իրեն մեղավոր ճանաչելով հանցանքի մեջ։ Ըստ NHK-ի՝ Ուեմացուն նախկինում աշխատել է այդ պանսիոնատում։ Ձերբակալման ժամանակ նա հայտարարեց, որ ցանկանում էր «աշխարհի երեսից վերացնել հաշմանդամներին»։

## Ծանոթագրություններ

## Արտաքին հղումներ
*  - English translation of letter from Satoshi Uematsu to Lower House Speaker Tadamori Oshima

Կատեգորիա:2016 թվականին կատարված սպանություններ
Կատեգորիա:Զանգվածային սպանություն
Կալկաթայի գեղարվեստի ակադեմիա

**Կալկաթայի գեղարվեստի ակադեմիա** (), Հնդկաստանի ամենահին գեղարվեստական հաստատություններից մեկը։
thumb|Կալկաթայի գեղարվեստի ակադեմիայի մուտքը

## Պատմություն
Ակադեմիան պաշտոնապես հիմնադրվել է 1933 թվականին Լեյդի Ռանու Մուկերջիի կողմից։ Ի սկբանե գտնվել է Հնդկական թանգարանից փոխառված սենյակներից մեկում, իսկ ամենամյա ցուցահանդեսները կազմակերպվել են հարակից ծածկապատշգամբում։

1950-ական թվականներին  Լեյդի Ռանու Մուկերջիի ջանքերով և Արևմտյան Բենգալիայի գլխավոր նախարար Բիդհան Չանդրա Ռոյի և Հնդկաստանի վարչապետ Ջավահարլալ Ներուի հովանավորությամբ ակադեմիան տեղափոխվել է Կալկաթայի Սուրբ Պողոսի տաճարի հարևանությամբ գտնվող ներկայիս ավելի ընդարձակ կառույց։ Բարձրաստիճան նկարիչ Սվափնեշ Չոդհարին դարձել է նախագահ, իսկ նկարիչ Շրի Բանդերջին՝ քարտուղար։

Ակադեմիայում գտնվող հայտնի գործերից են Գագանենդրանաթ Թագորի «Saat bhai champa», Ջամի Ռոյի «Shiva with Ganesh» կտավները։

## Թատերական լսարան
thumb|Ռուսի Մոդին գեղարվեստի ակադեմիայում նկարիչ Ջահար Դասգուպտայի ցուցահանդեսի բացման ժամանակ
Գեղարվեստի ակադեմիան ունի թատերական լսարան, որը լավագույն վայր է ներկայացումների համար։ 1984 թվականից այստեղ կազմակերպվում է ամենամյա թատերական փառատոն։

## Ծանոթագրություններ

## Արտաքին հղումներ
* 

Կատեգորիա:Կալկաթայի մշակույթ
Կատեգորիա:Հնդկաստանի արվեստ
Մագենտո

**Մագենտո** (), ինտերնետ-խանութների կառավարման բաց կոդով համակարգ, որը գրված է PHP լեզվով։ Հարթակը ստեղծել է Կալիֆորնիայի Կալվեր Սիթի քաղաքում գտնվող ամերիկյան «Varien Inc» ընկերությունը։

Varien-ն առաջին անգամ հարթակը թողարկել է 2008 թվականի մարտի 31-ին։ Համաձայն aheadWorks հետազոտական ընկերության, Մագենտոն 2015 թվականին եղել է էլեկտրոնային խանութների կառավարման ամենատարածված համակարգը։

## Պատմություն
Մագենտոյի պաշտոնական մշակումները սկսել են 2007 թվականի սկզբներին։ Յոթ ամիս հետո, 2007 թվականի օգոստոսի 31-ին թողարկվեց համակարգի առաջին թեստային տարբերակը։

## Տես նաև
* ՎորդՊրես

## Ծանոթագրություններ

## Արտաքին հղումներ
* Պաշտոնական կայք 
* Օգտագործեք Magento Եթե Դուք լուրջ էիք էլեկտրոնային առեւտրի մասին 

Կատեգորիա:Էլեկտրոնային առևտուր
Կատեգորիա:Ազատ ծրագրային ապահովում
Կատեգորիա:Adobe
Կատեգորիա:2007 հիմնադրումներ
Փոքր շահնարծիվ

**Փոքր շահնարծիվ, փոքր ենթարծիվ** կամ **փոքր արծվիկ** (), ճուռակների ընտանիքին պատկանող արծիվների ցեղի գիշատիչ թռչուն, որը գրանցված է Հայաստանի Կարմիր գրքում։

## Նկարագրություն
Մարմնի երկարությունը 62-65 սմ է, թևերի բացվածքը՝ 150 սմ, իսկ քաշը՝ 1500-1800 գրամ։

## Տարածվածություն
Տարածված է Արևելյան Եվրոպայում, Թուրքիայում, Հայաստանում, Հարավային Կովկասում, ինչպես նաև՝ Հնդկաստանում։ Ձմեռելու համար աշնան կեսերից չվում է Կենտրոնական և Հարավային Աֆրիկա և վերադառնում է գարնան կեսերին։ Հայաստանում հանդիպում է Սևանա լճի ավազանում, լեռնային ծառազուրկ շրջաններում և ծառահատված անտառներում։ Հնդկաստանում բնակվող փոքր շահնարծիվները նստակյաց են։ Վերջին ուսումնասիրությունների համաձայն Հնդկաստանում տարածված փոքր շահնարծիվն առանձնացվել է որպես ինքնուրույն տեսակ՝ հնդկական շահնարծիվ անվանումով (լատ.՝ *Aquila hastata* կամ *Clanga hastata*):

## Էկոլոգիա
Ապրում է սաղարթավոր և խառը անտառներում։ Բնադրում է անտառների ինչպես փոքր հատվածներում, այնպես էլ խոշոր զանգվածներում։ Որսը կատարում է բաց տեղանքներում։ Չուի ժամանակ հանդիպում է հանրապետության ամբողջ տարածքում` տարբեր լանդշաֆտային գոտիներում։ Տարեկան ձվադրում է մեկ անգամ, դնում է 2 ձու, սակայն հանիբալիզմի հետևանքով կենդանի է մնում միայն մեկ ձագը։

## Պահպանություն
Սակավաթիվ, խոցելի տեսակ է։ Գրանցված է Ռուսաստանի Դաշնության Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։

Վերջին տարիներին Հայաստանում հաշվառվում են 48-52 զույգ։ Համաձայն 2008 թվականի տվյալների՝ 2 առանձնյակ պահվում է Երևանի կենդանաբանական այգում և 14 առանձնյակ` Կենդանաբանական այգիների և ակվարիումների Եվրասիական տարածաշրջանային ասոցիացիայի կենդանաբանական այգիներում։

Սպառնացող վտանգներից են մարդու կողմից ուղղակի հետապնդումը, որսագողությունը, բների ոչնչացումը, հավանաբար, թունաքիմիկատների օգտագործման պետական վերահսկողության բացակայությունը և գիշատիչ թռչունների մերձարևելյան շուկայի զարգացումը։

Մեկական զույգ պահպանվում է «Խոսրովի անտառ» և «Շիկահող» պետական արգելոցներում և երկուական` «Սևան» և «Դիլիջան» ազգային պարկերում։

## Ծանոթագրություններ

Կատեգորիա:Չվտանգված տեսակներ
Կատեգորիա:Ճուռակներ
Կատեգորիա:Կենդանիներ այբբենական կարգով
Կատեգորիա:Աֆրիկայի թռչուններ
Կատեգորիա:Հայաստանի թռչուններ
Կատեգորիա:Ողնաշարավորներ
Կատեգորիա:Քորդավորներ
Կատեգորիա:Խոցելի տեսակներ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Եվրոպայի թռչուններ
ArmHiTec

**ԱրմՀայՏեք** կամ **ArmHiTec**, 2016 թվականից Հայաստանում անցկացվող սպառազինությունների և պաշտպանական տեխնոլոգիաների ամենամյա միջազգային ցուցահանդես։ Ցուցահանդեսի կազմակերպիչն է հանդիսանում Հայաստանի պաշտպանության նախարարությունը, Երևանի մաթեմատիկական մեքենաների գիտահետազոտական ինստիտուտը և «Բիզոն» ցուցահանդեսային ընկերությունների միություն» ՓԲԸ-ն։

Սպառազինությունների և պաշտպանական տեխնոլոգիաների «ArmHiTec-2016» առաջին միջազգային ցուցահանդեսն անցել է 2016 թվականի հոկտեմբերի 13-15-ին «Երևանէքսպո» ցուցահանդեսային համալիրում։

Ցուցահանդեսը անց է կացվում որպես ցուցահանդեսային և գործնական միջոցառումների համալիր ժամանակակից բարձրատեխնոլոգիական, նորարարական մշակումների և ժամանակակից զինատեսակների արտադրության, ռազմական տեխնիկայի և զինված ուժերի կարիքների ապահովման համար տեխնոլոգիաների պատրաստ լուծումների լայնամասշտաբ ցուցադրության նպատակով։

ArmHiTec-ի ցուցադրանմուշներ են հանդիսանում Հայաստանի ռազմաարդյունաբերական համալիրի կազմակերպությունները։ Նրանց տրվում է ունիկալ հնարավորություն գործնական կոնտակտների, ինչպես նաև սպառազինության, ռազմական տեխնիկայի և անվտանգության համակարգերի մշակող ձեռնարկությունների, արտադրողների և մատակարարողների ներքին և արտաքին կապերի հաստատման և զարգացման համար։

## Ցուցահանդեսի թեմատիկ բաժիններ
Ցուցահանդեսի շրջանակներում իրականացվում է մի քանի ծրագիր՝ ցուցահանդեսային, գիտագործնական և մրցութային։ Ցուցահանդեսի հիմնական թեմատիկ բաժիններն են՝ զրահատանկային, հրթիռահրետանային սպառազինություն և տեխնիկա, ռազմական ավիացիա, հրաձգային սպառազինություն և ռազմամթերք, անօդաչու թռչող ապարատներ և համալիրներ, կապի միջոցներ, զորքերի կառավարման ավտոմատացված համակարգեր և ռոբոտատեխնիկական համալիրներ, պահպանության և անձնական պաշտպանության միջոցներ, լազերային, տեղեկատվական և հեռուստահաղորդակցության տեխնոլոգիաներ, տեղեկատվության պաշտպանության համակարգեր, հանդերձավորում, բժշկական ապահովություն և այլն։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Երևանի ցուցահանդեսներ
Կատեգորիա:Միջազգային ցուցահանդեսներ
Կատեգորիա:Հայաստանի ռազմական արդյունաբերություն
Կատեգորիա:Զինատեսակների տոնավաճառներ